கேள்வி: நிலநேர்க்கோட்டு வட்டம் பற்றி நீங்கள் என்ன அறிந்துள்ளீர்கள்?
பதில்: படிமம்:Tissot indicatrix world map Mercator proj.svg மூலம் வரையப்பட்ட உலக நிலப்படம். உயர்ந்த நிலநேர்க்கோடுகளில், முனையங்களுக்கு அண்மையில், கோணங்கள் மெய்யாக இல்லை. புவியின் கோள வடிவமே உண்மையான உலக நிலப்படத்தைத் தரவல்லது. மெர்காதோர் வீழல் இந்தக் கோளத்தை ஓர் உருளைக்குள் அடக்கும்போது விழும் வீழலாம்.]] படிமம்:Usgs map mercator.svg அதன் பயன்பாடும். இந்த நுட்பம் 16ஆம் நூற்றாண்டில் நெதர்லாந்தில் உருவானது.]] நில நேர்க்கோட்டு வட்டம் (''circle of latitude'') புவியின் மேல் ஒரே நிலநேர்க்கோடு கோணமுடைய (உயர அளவீடு கவனிக்காது) அனைத்துப் புள்ளிகளையும் இணைக்கும் கிழக்கு–மேற்கு கருத்தியலான வட்டமாகும். நிலநேர்க்கோட்டு வட்டங்கள் ஒன்றுக்கொன்று இணை (வடிவவியல்) இருப்பதால் பெரும்பாலான நேரங்களில் இணைகள் எனவும் குறிப்பிடப்படுகின்றன. அதாவது இரு வட்டங்கள் ஒன்றுக்கொன்று ஒரே தொலைவில் இருக்கும். இந்த வட்டத்தில் உள்ள ஓரிடத்தின் அமைவிடம் அதன் நிலநிரைக்கோடு பெறப்படும். நிலநேர்க்கோட்டு வட்டங்களும் நிலநிரைக்கோடு வட்டங்களும் வேறுபடுகின்றன; நிலநிரைக்கோட்டு வட்டங்கள் அனைத்தும் புவி மையத்தை நடுவில் கொண்ட பெரு வட்டம். ஆனால் நிலநேர்க்கோட்டு வட்டங்கள் ஒன்றுக்கொன்று அளவில் மாறுபடுபவை. நிலநடுக் கோடு விலகி தள்ளிச் செல்லச் செல்ல இவை சிறியதாகிக் கொண்டு செல்கின்றன. இவற்றின் பரிதி நீளங்களை பொது சைன் அல்லது முக்கோணவியல் சார்புகள் மூலம் எளிதில் கணக்கிட முடியும். 60வது வடக்கு இணையும் 60வது தெற்கு இணையும் ஒரே அளவிலானவை; இவை புவிநடுக்கோட்டு வட்டத்தை விட (புவியின் கோளம் சிறிய தட்டையாக்கலைக் கொண்டுள்ளதை (0.3%) புறக்கணித்து) கிட்டத்தட்ட பாதியளவிலானவை. நிலநேர்க்கோட்டு வட்டங்கள் எப்போதும் நெடுவரை (புவியியல்) செங்குத்தானவை. வட்டத்தின் அகலாங்கு கிட்டத்தட்ட புவிநடுக்கோட்டிற்கும் அந்த வட்டத்திற்குமிடையே உள்ள கோணம்; இக்கோணத்தின் உச்சி (வடிவவியல்) புவியின் மையத்தில் இருக்கும். புவிநடுக்கோடு 0°பாகையில் உள்ளது. வட துருவம் தென் துருவம் முறையே 90° வடக்கிலும் 90° தெற்கிலும் உள்ளன. புவிநடுக்கோடே மிகவும் நீளமான நிலநேர்க்கோட்டு வட்டமாகும். இது ஒன்று மட்டுமே பெரு வட்டம் நிலநேர்க்கோட்டு வட்டமாகும். ஒவ்வொரு அரைக்கோளத்திலும் துருவத்திற்கும் நிலநடுக்கோட்டிற்கும் இடையே 89 முழு எண் (முழுப் பாகை (அலகு)) வட்டங்கள் உள்ளன; இவற்றை இன்னமும் கூடத் துல்லியமாக பிரிக்கலாம். பொதுவாக இவை பதின்ம பாகையாகக் குறிப்பிடப்படுகின்றன (காட்டாக 34.637°வ). சிலநேரங்களில் பாகைகள் கலை, விகலைகளாகவும் குறிப்பிடப்படுகின்றன (காட்டாக 22°14'26"தெ) இவ்வாறு எத்தனைத் துல்லியமாக அகலாங்கு அளவிடப்படலாம் என்பதற்கு எல்லையேதுமில்லை. எனவே புவியின் மீதுள்ள அகலாங்கு வட்டங்கள் அல்லது நிலநேர்க்கோட்டு வட்டங்களின் எண்ணிக்கை முடிவிலி ஆகும். ஓர் இரு பரிமாண நிலப்படத்தில் நிலநேர்க்கோட்டு வட்டங்கள் இணையாகவோ இல்லாமலோ இருக்கலாம். அவர்களிடையேயான இடைவெளியும் சீராக இல்லாதிருக்கலாம். இவை எவ்வித வீழ்ச்சி நுட்பத்தை பயன்படுத்தி சம மட்டத்தில் நிலப்படம் உருவாக்கப்பட்டது என்பதைச் சார்ந்தது. நிலநடுக்கோட்டை மையமாகக் கொண்ட சமச்செவ்வக வீழலில் நிலநேர்க்கோட்டு வட்டங்கள் கிடையாகவும், இணையாகவும், சமமான இடைவெளி கொண்டும் காணப்படும். அதேவேளை உருளைசார் அல்லது உருளைசார் போன்ற வீழல்களில் நிலநேர்க்கோட்டு வட்டங்கள் கிடையாகவும் இணையாகவும் இருந்தபோதும் சமமான இடைவெளிகளில் இருக்காது. காட்டாக மெர்காதோர் வீழல் நிலநேர்க்கோட்டு வட்டங்கள் துருவங்களுக்கு அண்மையில் அவ்விடத்து நிலப்பட அளவுகோல்களையும் நிலப்பரப்பு வடிவங்களை சரியாகக் காட்டவும் கூடுதல் இடைவெளியோடு இருக்கும். கால்-பீட்டர்சு வீழலில் நிலநேர்க்கோட்டு வட்டங்கள் துருவங்களுக்கு அண்மையில் குறைந்த இடைவெளிகளுடன் காட்டப்படும்; இதனால் நிலப்பரப்புகளின் பரப்பளவுகள் ஒப்புநோக்கத்தக்கதாக இருக்கும். பெரும்பாலான உருளைசார்ந்தில்லாத வீழல்களில் நிலநேர்க்கோட்டு வட்டங்கள் நேராகவும் இருப்பதில்லை, இணையாகவும் இருப்பதில்லை. இயற்கையான புவியியல் எல்லைகள் இல்லாத (பாலைவனம், கடல்) நிலப்பரப்புகளில் நாடுகளின் (அல்லது நிலப்பகுதிகளின்) எல்லைகளைக் குறிப்பிட நிலநேர்க்கோட்டு வட்டங்களின் வட்டவிற்கள் பயன்படுத்தப்படுகின்றன. 1884இல் பெர்லின் மாநாட்டில் செயற்கையாக ஆபிரிக்க நாட்டெல்லைகள் பெருமளவில் பரிமாற்றப்பட்டு நிலப்படங்களில் குறிக்கப்பட்டபோது இவ்வாறு குறிப்பிடப்பட்டது. காட்டாக வடக்கு கொலராடோவின் வடக்கு எல்லை 41°வஇலும் தெற்கு எல்லை 37°வயிலும் வரையறுக்கப்பட்டுள்ளது. அமெரிக்க ஐக்கிய நாடு கனடாவிற்கும் இடையேயான எல்லையில் கிட்டத்தட்ட பாதி 49° வ நிலநேர்க்கோட்டில் அமைந்துள்ளது. படிமம்:World map with major latitude circles.svgயின் சம செவ்வக வீழலில் இவை வரையப்பட்டுள்ளன.]]
கேள்வி: நிலநேர்க்கோட்டு வட்டம் - முதன்மையான நிலநேர்க்கோட்டு வட்டங்கள் என்பது என்ன?
பதில்: முதன்மையான நிலநேர்க்கோட்டு வட்டங்களாக ஐந்து அடையாளபடுத்தப்படுகின்றன. வடக்கிலிருந்து தெற்காக இவை கீழே பட்டியலிடப்பட்டுள்ளன. நிலநடுக்கோட்டின் அமைவிடம் நிலையானது; புவியின் சுழல் அச்சிலிருந்து 90 பாகைகள். ஆனால் மற்ற நிலநேர்கோட்டு வட்டங்களின் அமைவிடம் புவியின் சுற்றுப்பாதை யுடன் இந்த அச்சின் சாய்வை பொறுத்தது. எனவே இவை நிலையானவை அல்ல. கீழே கொடுக்கப்பட்டுள்ள மதிப்புகள் ஏப்ரல் 30, 2018 அன்று நிலவுவன: * ஆர்க்டிக் வட்டம் (66°33′47.1″ வ) * கடக ரேகை (23°26′12.9″ வ) * நிலநடுக் கோடு (0°&nbsp;அகலாங்கு) * மகர ரேகை (23°26′12.9″ தெ) * அந்தாட்டிக்க வட்டம் (66°33′47.1″ தெ) இந்த நிலநேர்க்கோட்டுவட்டங்கள், நிலநடுக்கோட்டைத் தவிர, ஐந்து முதன்மை புவி வெப்ப மண்டலங்கள் பிரிப்பவனவாகவும் உள்ளன.